Case ID: 1088622
Sentence 8: Həmin qətnamədən İddiaçı apellyasiya şikayəti verərək onun ilkin iddia tələblərinin qismən rədd, qarşılıqlı iddia tələbinin qismən təmin edilməsi ilə bağlı hissədə ləğv olunmasını və ilkin iddianın tam təmin, qarşlıqlı iddianın isə rədd edilməsi barədə qətnamə çıxarılmasını xahiş etmiş, şikayətini məhkəmənin sübutlara düzgün hüquqi qiymət vermədiyi, maddi və prosessual hüquq normalarının tələblərini pozduğu, avtomobillərə görə pul tələb etmədiyi halda heç bir əsaslandırma aparmadan iddia tələblərindən kənara çıxmaqla avtomobillərin özgəninkiləşdirilməsi ilə bağlı xeyrinə pul tutduğu, birgə nikah dövründə əldə olunmuş əmlakın onun razılığı olmadan özgəninkiləşdirilməsinin vicdanlılığı istisna edən hal kimi qanunda birbaşa göstərildiyinə əhəmiyyət vermədiyi, “Mercedes Benz S320” minik markalı avtomobilin nikahda olduqları dövrdə etibarnamə əsasında satılmış olduğunu və satış pulunun ailənin ehtiyaclarına xərcləndiyini, habelə “Melissa Park” yaşayış kompleksində inşa edilən yüksək mərtəbəli binadakı mənzilə görə ödənilmiş 20 500 (iyirmi min beş yüz) manatdan həmin MTK tərəfindən Cavabdeh 4262 manat qaytarılmasının məntiqli olmadığını nəzərə almadığı, 2017-ci ilin sentyabr ayından qətnamə çıxarılacaq dövrədək “GentleLase X20” SN9914-9015-0849 avadanlığdan istifadə edilməklə əldə olunan gəlirlərin müəyyənləşdirilməsi üçün heç bir araşdırma aparmadığı, bununla bağlı alınmış audit rəyinə də qiymət vermədiyi arqumentləri ilə əsaslandırmışdır.